CELEX: 
Language: da
Date: 2021-02-16 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2017/625 for så vidt angår visse kategorier af varer, der er undtaget fra offentlig kontrol på grænsekontrolstederne, og om ændring af Kommissionens beslutning 2007/275/EF

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved Europa-Parlamentets og Rådets forordning (EU) 2017/625
                  1
                om offentlig kontrol (forordningen om offentlig kontrol) fastlægges rammen for offentlig kontrol og andre officielle aktiviteter til verifikation af, at EU-lovgivningen om agrofødevarekæden anvendes korrekt. Dette omfatter offentlig kontrol af dyr og varer, der indføres til Unionen fra tredjelande.
            
            
               I artikel 48, litra h), i forordningen om offentlig kontrol fastsættes det, at visse kategorier af dyr og varer, som er omhandlet i artikel 47, stk. 1, i forordningen om offentlig kontrol, og som kommer fra tredjelande, kan blive undtaget fra offentlig kontrol på grænsekontrolstederne. I henhold til artikel 77, stk. 1, litra k), i forordningen om offentlig kontrol kan ordninger om offentlig kontrol fastsættes i delegerede retsakter for de dyr og varer, som er undtaget fra offentlig kontrol på grænsekontrolstederne.
            
            
               I Kommissionens beslutning 2007/275/EF
                  2
                er der en liste over sammensatte produkter, der er undtaget fra offentlig kontrol på grænsekontrolstederne ved indførsel til Unionen. 
            
            
               De nye krav til sammensatte produkters indførsel til Unionen som fastsat i Kommissionens delegerede forordning (EU) 2019/625
                  3
               , som vil finde anvendelse fra den 21. april 2021, vil ikke længere være baseret på mængden af forarbejdede animalske produkter (udtrykt i procentdel af det sammensatte produkts ingredienser), men snarere på risikoen forbundet med selve det sammensatte produkt. 
            
            
               Hensigten med denne forordning er at bestemme tilfælde og betingelser for, hvornår visse langtidsholdbare sammensatte produkter med lav risiko, som ikke indeholder forarbejdet kød, bør undtages fra offentlig kontrol på grænsekontrolstederne. Medlemsstaternes kompetente myndigheder bør jævnligt gennemføre offentlig kontrol på sådanne produkter, ud fra en risikovurdering og med passende hyppighed, på bestemmelsesstedet, på stedet for overgang til fri omsætning i Unionen eller på lagrene eller i lokalerne hos den operatør, der er ansvarlig for sendingen.
            
            
               Derfor er det nødvendigt at lave en ny liste over visse langtidsholdbare sammensatte produkter, som ikke indeholder forarbejdet kød, og som undtages fra offentlig kontrol på grænsekontrolstederne, fastsætte regler vedrørende offentlig kontrol af disse produkter og ændre beslutning 2007/275/EF.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionens ekspertgruppe for "offentlig kontrol" (E00911) blev hørt ved flere lejligheder, ligesom der blev afholdt en række møder med relevante interessenter.
            
            
               Der er ikke blevet gennemført konsekvensanalyse, eftersom denne forordning ikke forventes at have nogen væsentlige virkninger.
            
            
               3.JURIDISKE ASPEKTER AF DEN DELEGEREDE RETSAKT
            
            
               Retsgrundlaget er artikel 48, litra h), og artikel 77, stk. 1, litra k), i forordning (EU) 2017/625. Af hensyn til retssikkerheden bør der fastsættes regler i én enkelt retsakt for sammensatte produkter, der er undtaget fra offentlig kontrol på grænsekontrolsteder, og regler for offentlig kontrol af sådanne sammensatte produkter på bestemmelsesstedet, stedet for overgang til fri omsætning i Unionen eller på lagrene eller i lokalerne hos den operatør, der er ansvarlig for sendingen. 
            
            
               KOMMISSIONENS DELEGEREDE FORORDNING (EU) …/…
            
            
               af 16.2.2021
            
            
               om supplerende regler til Europa-Parlamentets og Rådets forordning (EU) 2017/625 for så vidt angår visse kategorier af varer, der er undtaget fra offentlig kontrol på grænsekontrolstederne, og om ændring af Kommissionens beslutning 2007/275/EF
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
         
         
            
               under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol)
                  4
               , særlig artikel 48, litra h) og artikel 77, stk. 1, litra k), og 
            
            
               ud fra følgende betragtninger:
            
            
               (1)Ved artikel 48, litra h), og artikel 77, stk. 1, litra k), i forordning (EU) 2017/625 gives Kommissionen beføjelse til at vedtage delegerede retsakter for at bestemme tilfælde og betingelser for, hvornår visse produkter med lav risiko, herunder sammensatte produkter, kan undtages fra offentlig kontrol på grænsekontrolstederne, og til at fastsætte regler for gennemførelsen af specifik offentlig kontrol af disse produkter. 
            
            
               (2)Risikoen ved sammensatte produkter for folkesundheden og dyresundheden afhænger af typen af ingredienser og af produkternes opbevaringsforhold og emballage. Langtidsholdbare sammensatte produkter, som ikke indeholder forarbejdet kød, og som ikke behøver at blive transporteret eller opbevaret under kontrollerede temperaturer, udgør den mindste risiko for dyresundheden og den mikrobiologiske fødevaresikkerhed. Dette er også tilfældet for mejeri- og ægprodukter, som findes i sammensatte produkter, der under fremstillingen har gennemgået behandling som f.eks. sterilisation eller behandling, hvor der anvendes ultrahøje temperaturer til at fjerne risikoen. Risiciene for dyresundheden og den mikrobiologiske fødevaresikkerhed nedsættes, når sammensatte produkter er sikkert pakket eller forseglet. 
            
            
               (3)Men de kemiske fødevaresikkerhedsrisici nedsættes ikke af de behandlinger, som gør sammensatte produkter langtidsholdbare. Fra et kemisk fødevaresikkerhedsperspektiv kan visse langtidsholdbare sammensatte produkter, som ikke indeholder forarbejdet kød, blive undtaget fra offentlig kontrol på grænsekontrolstederne, forudsat at de forarbejdede animalske produkter, som indgår som ingredienser i de sammensatte produkter, er fremstillet i virksomheder, der er beliggende i tredjelande, som er godkendt med hensyn til import af disse forarbejdede animalske produkter til Unionen, eller i virksomheder, der er beliggende i medlemsstaterne.
            
            
               (4)Langtidsholdbare sammensatte produkter, som ikke indeholder forarbejdet kød, bør blive fremstillet i et af de tredjelande, som er opført på listen i Kommissionens afgørelse 2011/163/EU
                  5
               . Det tredjeland, som fremstiller det sammensatte produkt, bør enten have en godkendt overvågningsplan for restkoncentrationer for hver animalsk ingrediens, som indgår i det sammensatte produkt, eller det bør skaffe den animalske ingrediens fra en medlemsstat eller et andet tredjeland, som er opført på listen i afgørelse 2011/163/EU i forbindelse med disse produkter.
            
            
               (5)I betragtning af den lave risiko for folkesundheden og dyresundheden ved visse langtidsholdbare sammensatte produkter, som ikke indeholder forarbejdet kød, er det passende at undtage disse fra offentlig kontrol på grænsekontrolstederne og at opføre dem på listen i bilaget til nærværende forordning med deres kombinerede nomenklatur-koder (KN) som fastsat i bilag I til Rådets forordning (EØF) nr. 2658/87
                  6
               . 
            
            
               (6)Visse langtidsholdbare sammensatte produkter, som ikke indeholder forarbejdet kød, og som er undtaget fra offentlig kontrol på grænsekontrolstederne i overensstemmelse med nærværende forordning og indføres til Unionen fra tredjelande, bør ledsages af en privat erklæring fra operatøren for den importerende fødevarevirksomhed. 
            
            
               (7)For at sikre, at visse langtidsholdbare sammensatte produkter, som ikke indeholder forarbejdet kød, og som er undtaget fra offentlig kontrol på grænsekontrolstederne i overensstemmelse med nærværende forordning, opfylder kravene til folkesundheden og dyresundheden, bør de kompetente myndigheder jævnligt gennemføre offentlig kontrol, ud fra en risikovurdering og med passende hyppighed, på bestemmelsesstedet, på stedet for overgang til fri omsætning i Unionen eller på lagrene eller i lokalerne hos den operatør, der er ansvarlig for sendingen. 
            
            
               (8)Reglerne for sammensatte produkter, der er undtaget fra offentlig kontrol på grænsekontrolstedet, og for offentlig kontrol af sådanne sammensatte produkter er i det store og hele forbundet og er beregnet til at blive anvendt sammen. Af hensyn til enkelhed og gennemsigtighed samt for at lette anvendelsen af reglerne og for at undgå en mangedobling af dem bør de derfor fastsættes i én enkelt retsakt og ikke i særskilte retsakter med mange krydshenvisninger og risiko for overlapning.  
            
            
               (9)Visse sammensatte produkters undtagelse fra offentlig kontrol på grænsekontrolstederne findes allerede i henhold til beslutning 2007/275/EF
                  7
               . Eftersom nærværende forordning fastsætter undtagelser for produkter, som i øjeblikket er omfattet i beslutning 2007/275/EF, bør visse bestemmelser i nævnte beslutning udgå fra datoen for nærværende forordnings anvendelse, og beslutningen bør derfor ændres. 
            
            
               (10)De folkesundhedsmæssige krav vedrørende indførsel til Unionen af sammensatte produkter, der er fastsat i Kommissionens delegerede forordning (EU) 2019/625
                  8
               , finder først anvendelse fra den 21. april 2021. De dyresundhedsmæssige krav vedrørende indførsel til Unionen af sammensatte produkter, der er fastsat i Kommissionens delegerede forordning (EU) 2020/692
                  9
               , finder ligeledes først anvendelse fra den 21. april 2021. De regler, der fastsættes ved nærværende forordning, bør derfor også anvendes fra denne dato — 
            
            
               VEDTAGET DENNE FORORDNING:
            
            
               Artikel 1
            
            
               Genstand
            
            
               Ved denne forordning fastsættes der regler vedrørende:
            
            
               1)tilfælde og betingelser for, hvornår sammensatte produkter undtages fra offentlig kontrol på grænsekontrolstederne, og hvornår sådanne undtagelser kan retfærdiggøres
            
            
               2)specifik offentlig kontrol af sammensatte produkter, der er undtaget fra offentlig kontrol på grænsekontrolstederne.
            
            
               Artikel 2
            
            
               Definitioner
            
         
         
            
               I denne forordning forstås ved:
            
            
               1)"sammensat produkt": et sammensat produkt som defineret i artikel 2, nr. 14), i delegeret forordning (EU) 2019/625
            
            
               2)"langtidsholdbare sammensatte produkter": produkter, som ikke behøver at blive transporteret eller opbevaret under kontrollerede temperaturer.
            
            
               Artikel 3
            
            
               Sammensatte produkter, der er undtaget fra offentlig kontrol på grænsekontrolstederne
            
            
               1)Langtidsholdbare sammensatte produkter, som ikke indeholder forarbejdet kød, og som er opført på listen i bilaget, undtages fra offentlig kontrol på grænsekontrolstederne, forudsat at sådanne produkter opfylder alle følgende krav:
            
            
               a)de opfylder de krav til indførslen til Unionen, som er fastsat i artikel 12, stk. 2, litra c), i delegeret forordning (EU) 2019/625
            
            
               b)de mejeri- og ægprodukter, som indgår i de langtidsholdbare sammensatte produkter, har gennemgået behandlinger i overensstemmelse med artikel 163, litra a), i delegeret forordning (EU) 2020/692
            
            
               c)de er mærket som værende bestemt til konsum, og
            
            
               d)de er sikkert pakket eller forseglet.
            
            
               2)På tidspunktet for markedsføringen skal langtidsholdbare sammensatte produkter, som omhandlet i stk. 1, ledsages af en privat erklæring i overensstemmelse med den fastsatte model i bilag V til Kommissionens gennemførelsesforordning (EU) 2020/2235
                  10
               . 
            
            
               Artikel 4
            
            
               Offentlig kontrol af sammensatte produkter, der er undtaget fra offentlig kontrol på grænsekontrolstederne
            
            
               1)De kompetente myndigheder skal jævnligt gennemføre offentlig kontrol af langtidsholdbare sammensatte produkter, som er omhandlet i artikel 3, stk. 1, ud fra en risikovurdering og med passende hyppighed, under hensyntagen til kriterierne omhandlet i artikel 44, stk. 2, i forordning (EU) 2017/625. 
            
            
               2)Den i stk. 1 omhandlede offentlige kontrol skal gennemføres på et hvilket som helst af følgende steder inden for Unionens toldområde:
            
            
               a)på bestemmelsesstedet
            
            
               b)på stedet for overgang til fri omsætning i Unionen
            
            
               c)på lagre eller i lokaler hos den operatør, der er ansvarlig for sendingen.
            
            
               3)Den i stk. 1 omhandlede offentlige kontrol skal gennemføres i overensstemmelse med artikel 45 og 46 i forordning (EU) 2017/625.
            
            
               Artikel 5
            
         
         
            
               Ændring af beslutning 2007/275/EF
            
            
               I beslutning 2007/275/EF foretages følgende ændringer:
            
            
               1) Artikel 6 udgår.
            
            
               2) Bilag II udgår. 
            
            
               Artikel 6
            
            
               Ikrafttrædelse og anvendelsesdato
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 21. april 2021.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 16.2.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
               
            
         
         
            
                  
                     (1)
                  
                        Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).
               
               
                  
                     (2)
                  
                        Kommissionens beslutning 2007/275/EF af 17. april 2007 om lister over sammensatte produkter, der er omfattet af kontrol på grænsekontrolsteder (EUT L 116 af 4.5.2007, s. 9). 
               
               
                  
                     (3)
                  
                        Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
               
               
                  
                     (4)
                  
                        EUT L 95 af 7.4.2017, s. 1.
               
               
                  
                     (5)
                  
                        Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (EUT L 70 af 17.3.2011, s. 40).
               
               
                  
                     (6)
                  
                        Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
               
               
                  
                     (7)
                  
                        Kommissionens beslutning 2007/275/EF af 17. april 2007 om lister over sammensatte produkter, der er omfattet af kontrol på grænsekontrolsteder (EUT L 116 af 4.5.2007, s. 9).
               
               
                  
                     (8)
                  
                        Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
               
               
                  
                     (9)
                  
                        Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
               
               
                  
                     (10)
                  
                        Kommissionens gennemførelsesforordning (EU) 2020/2235 af 16. december 2020 om regler for anvendelsen af Europa-Parlamentets og Rådets forordning (EU) 2016/429 og 2017/625 for så vidt angår standarddyresundhedscertifikater, officielle standardcertifikater og standardsundhedscertifikater/officielle standardcertifikater til brug ved indførsel til Unionen og flytning inden for Unionen af sendinger af visse kategorier af dyr og varer samt officiel certificering vedrørende sådanne certifikater og om ophævelse af forordning (EF) nr. 599/2004, gennemførelsesforordning (EU) nr. 636/2014 og (EU) 2019/628, direktiv 98/68/EF samt beslutning 2000/572/EF, 2003/779/EF og 2007/240/EF (EUT L 442 af 30.12.2020, s. 1).
               
            
      
    ---documentbreak--- 
      
         
         
            
               BILAG
            
            
               Liste over sammensatte produkter, der er undtaget fra offentlig kontrol på grænsekontrolstederne (artikel 3)
            
            
               I listen er opført sammensatte produkter i overensstemmelse med den gældende kombinerede nomenklatur (KN) i Unionen, som ikke nødvendigvis skal underkastes offentlig kontrol på grænsekontrolstederne.
            
            
               Bemærkninger til skemaet: 
            
            
               Kolonne (1) — KN-kode
            
            
               I denne kolonne angives KN-koden. KN, der blev indført ved forordning (EØF) nr. 2658/87, er baseret på det harmoniserede varebeskrivelses- og varenomenklatursystem ("det harmoniserede system" eller "HS"), som er udarbejdet af Toldsamarbejdsrådet, nu Verdenstoldorganisationen, og godkendt ved Rådets afgørelse 87/369/EØF
                  1
               . KN gengiver positionerne og underpositionerne i HS med seks cifre. Det syvende og ottende ciffer angiver yderligere KN-underpositioner. 
            
            
               Når der anvendes en fire-, seks- eller otte-cifret kode, som ikke er markeret med "ex", og medmindre andet er angivet, gælder det for alle sammensatte produkter, der som de første tal har disse fire cifre, eller som er omfattet af disse fire, seks eller otte cifre, at de ikke nødvendigvis underkastes offentlig kontrol på et grænsekontrolsted.
            
            
               Hvis kun visse specifikke sammensatte produkter henhørende under en fire-, seks- eller ottecifret kode indeholder animalske produkter, og der ikke findes nogen specifik underopdeling af koden i KN, markeres koden med "ex". For så vidt angår f.eks. "ex 2001 90 65", er kontrol på grænsekontrolstederne ikke et krav for produkterne i kolonne (2).
            
            
               Kolonne (2) — Forklaring 
            
            
               Denne kolonne indeholder nærmere oplysninger om de sammensatte produkter, der er omfattet af undtagelsen fra offentlig kontrol ved grænsekontrolstederne.
            
            
                     
                        KN-koder
                     
                  
                  
                     
                        Forklaring
                     
                  
               
                     
                        (1)
                     
                  
                  
                     
                        (2)
                     
                  
               
                     
                        1704, ex 1806 20, ex 1806 31 00, ex 1806 32, ex 1806 90 11, ex 1806 90 19, ex 1806 90 31, ex 1806 90 39, ex 1806 90 50, ex 1806 90 90 
                     
                  
                  
                     
                        Sukkervarer (herunder slik), chokolade og andre tilberedte fødevarer med indhold af kakao, som lever op til kravene i artikel 3, stk. 1.
                     
                  
               
                     
                        ex 1902 19, ex 1902 30, ex 1902 40
                     
                  
                  
                     
                        Pasta, nudler og couscous, som lever op til kravene i artikel 3, stk. 1. 
                     
                  
               
                     
                        ex 1905 10, ex 1905 20, ex 1905 31, ex 1905 32, ex 1905 40, ex 1905 90 
                     
                  
                  
                     
                        Brød, kager, kiks, vafler, tvebakker og kryddere, ristet brød og lignende ristede varer, som lever op til kravene i artikel 3, stk. 1.
                     
                  
               
                     
                        ex 2001 90 65, ex 2005 70 00, ex 1604 
                     
                  
                  
                     
                        Oliven med fiskefyld, som lever op til kravene i artikel 3, stk. 1.
                     
                  
               
                     
                        2101
                     
                  
                  
                     
                        Ekstrakter, essenser og koncentrater af kaffe, te eller maté og tilberedte varer på basis af disse varer eller på basis af kaffe, te eller maté, som lever op til kravene i artikel 3, stk. 1. Ristet cikorie og andre ristede kaffeerstatninger og ekstrakter, essenser og koncentrater heraf, som lever op til kravene i artikel 3, stk. 1.
                     
                  
               
                     
                        ex 2104
                     
                  
                  
                     
                        Suppefonder og aromaer i pakninger til den endelige forbruger, som lever op til kravene i artikel 3, stk. 1.
                     
                  
               
                     
                        ex 2106 
                     
                  
                  
                     
                        Kosttilskud i pakninger til den endelige forbruger, som indeholder forarbejdede animalske produkter (herunder glucosamin, chondroitin eller chitosan), som lever op til kravene i artikel 3, stk. 1. 
                     
                  
               
                     
                        ex 2208 70
                     
                  
                  
                     
                        Likør, som lever op til kravene i artikel 3, stk. 1.
                     
                  
               
         
         
            
                  
                     (1)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem samt af ændringsprotokollen hertil (EFT L 198 af 20.7.1987, s. 1).